
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1228 


20 Σεπτεμβρίου 2002 


ΑΠΟΦΑΣΕΙ Σ 

Αριθ. Π13-12602/ΑΣ5610 

Έγκριση συμβάσεων μίσθωσης έργου και καθορισμός 
αμοιβής αναδοχών για την αντιμετώπιση κατεπειγου- 
σών και πρόσκαιρων αναγκών του Υπουργείου Εξωτε¬ 
ρικών που δημιουργούνται από την ανάληψη της Προ¬ 
εδρίας της Ευρωπαϊκής Ένωσης. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΞΩΤΕΡΙΚΩΝ - 
ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη : 

1 Τις διατάξεις του άρθρου 681 επ. του Αστικού Κώδικα. 

2. Τις διατάξεις του άρθρου 16του Ν. 2949/2001 «Προ¬ 
ξενική διατίμηση και άλλες διατάξεις» (ΦΕΚ 243/τ.Α'/ 
19.10.2001). 

3. Τη διάταξη του άρθρου 29Α του Ν. 1558/1985 «Κυ¬ 
βέρνηση και Κυβερνητικά Όργανα» (ΦΕΚ 137/τ.Α'/ 
26.7.1985), όπως προστέθηκε με το άρθρο 27 του Ν. 
2081/1992 (ΦΕΚ 154/τ.Α'/10.9.1992) και τροποποιήθηκε 
με το άρθρο 1 παρ.2α του Ν. 2469/1997 (ΦΕΚ 38/ 
τ.Α714.3.1997). 

4. Τις διατάξεις του ΠΔ 81/2002 «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών» (ΦΕΚ 57/τ.Α'/ 
21.3.2002). 

5. Τις διατάξεις της υπ’ αριθ. 1100383/1330/Α0006/ 
31.10.2001 κοινής απόφασης του Πρωθυπουργού καιτου 
Υπουργού Οικονομικών «Καθορισμός αρμοδιοτήτων των 
Υφυπουργών Οικονομικών» (ΦΕΚ1485/τ.Β'/31.10.2002). 

6. Τις διατάξειςτου άρθρου 40του Ν. 849/1978(Α.232). 

7. Τις υπ’ αριθ. 151/182/ΑΣ 205/16.05.2002 και 151/290/ 
ΑΣ 349/12.7.2002 αιτιολογημένες εισηγήσεις του Γενικού 
Γραμματέα Ευρωπαϊκών Υποθέσεων σύμφωνα με τις οποί¬ 
ες είναι αναγκαία η σύναψη των παρακάτω συμβάσεων μί¬ 
σθωσης έργου και υπάρχει αδυναμία κάλυψης των ανα¬ 
γκών που θαπροκύψουναπότην Ελληνική Προεδρία με το 
υφιστάμενο προσωπικό του Υπουργείου Εξωτερικών. 

8. Το γεγονός ότι από τις διατάξεις της παρούσας από¬ 
φασης προκαλείται σε βάρος του κρατικού προϋπολογι¬ 
σμού εφάπαξ δαπάνη συνολικού ύψους 1.451.164 Ευρώ, 
η οποία θα βαρύνει τον προϋπολογισμό του Υπουργείου 
Εξωτερικών οικονομικού έτους 2002 με το ποσό των 


896.825 ευρώ και θα καλυφθεί από τις εγγεγραμμένη 
υπάρχουσα πίστωση του Φορέα 110-ΚΑΕ 5116, και τον 
προϋπολογισμό του Υπουργείου Εξωτερικών οικονομι¬ 
κού έτους 2003 με το ποσόν των 554.339 ευρώ, το οποίο 
θα καλυφθεί από την πίστωση του προϋπολογισμού του 
Υπουργείου Εξωτερικών που έχει ζητηθεί και θα εγγράφει 
σ’ αυτόν, στον Φορέα 110/ΚΑΕ 5116, αποφασίζουμε: 

Εγκρίνουμε τις παρακάτω συμβάσεις μίσθωσης έργου 
για την αντιμετώπιση των κατεπειγουσών και πρόσκαιρων 
αναγκών του Υπουργείου Εξωτερικών που δημιουργού- 
νται από την ανάληψη της Προεδρίας της Ευρωπαϊκής 
Ένωσης για το χρονικό διάστημα από 1ης Ιουλίου 2002 
έως και 31 Ιουλίου 2003, ως εξής: 

1. Τρεις (3) συμβάσεις μίσθωσης έργου σε τρία (3) άτο¬ 
μα, στελέχη υψηλής ευθύνης, με προγενέστερη εμπειρία 
στη διαχείριση και διοίκηση σύνθετων προγραμμάτων, ει¬ 
δικότερα ευρωπαϊκών, και με εμπειρία σε οργανωτικά θέ¬ 
ματα. 

Το έργο των στελεχών υψηλής ευθύνης θα συνίσταται: 

α) Στο σχεδίασμά, στην παρακολούθηση, στον συντονι¬ 
σμό και στη διαχείριση της οργάνωσης του Ευρωπαϊκού 
Συμβουλίου (Σύνοδος Κορυφής), τυχόν άλλων συμβου¬ 
λίων Αρχηγών Κρατών, των άτυπων Υπουργικών Συμβου¬ 
λίων και όλων των λοιπών διοργανώσεων ευθύνης του 
Υπουργείου Εξωτερικών στην Ελλάδα, ενόψει ανάληψης 
της Προεδρίας, καθώς και στην κατάρτιση και παρακο¬ 
λούθηση του ολοκληρωμένου προγράμματος εργασιών 
της Προεδρίας. 

β) Στη διοργάνωση και στην υποστήριξη των σχέσεων 
του Γ ραφείου Ελληνικής Προεδρίας με τις υπηρεσίεςτων 
Οργάνωντης Ευρωπαϊκής Ένωσης, των αντιπροσωπειών 
των Κρατών - Μελών και των υπό ένταξη χωρών και με τη 
Μόνιμη Αντιπροσωπεία της Ευρωπαϊκής Ένωσης για τα 
οργανωτικά θέματα της Προεδρίας. 

γ) Στη διοργάνωση και στην υποστήριξη των σχέσεων 
του Γ ραφείου Ελληνικής Προεδρίας με τις υπηρεσίες του 
ευρύτερου Δημοσίου τομέα και των λοιπών φορέων στην 
Ελλάδα καθώς και στον συντονισμό των ενεργειών όλων 
των παραπάνω φορέων που εμπλέκονται σε θέματα διορ¬ 
γάνωσης της Προεδρίας. 

δ) Στην υποβολή απόψεων και εισηγήσεων σχετικά με τη 
διαχείριση των κονδυλίων του κωδικού που αφορά στις 
ανάγκες της Ελληνικής Προεδρίας (Φορέας 110 ΚΑΕ 
5116), σχετικά με τα διοικητικά και οικονομικά θέματα, 

καθώς και με τα θέματα του προσωπικού που απασχολεί¬ 
ται στο Γραφείο Ελληνικής Προεδρίας. 

Η συνολική αμοιβή για το έργο που θα επιτελέσειτο κα¬ 
θένα από τα στελέχη υψηλής ευθύνης καθορίζεται για την 
πρώτη εκ των τριών συμβάσεων στο ποσό των 45.500 ευ¬ 
ρώ, πλέον ΦΠΑ, για παροχή έργου διάρκειας δεκατριών 
(13) μηνών, για τη δεύτερη εκ των τριών συμβάσεων στο 
ποσό των 38.500 ευρώ, πλέον ΦΠΑ, για παροχή έργου 
διάρκειας έντεκα( 11) μηνών και για την τρίτη έκτων τριών 
συμβάσεων στο ποσό των 35.000 ευρώ, πλέον ΦΠΑ, για 
παροχή έργου διάρκειας δέκα(10) μηνών. Η αμοιβή θα κα¬ 
ταβάλλεται τμηματικά ανάλογα με την πρόοδο του έργου. 

2. Μία (1) σύμβαση μίσθωσης έργου για ένα (1) άτομο, 
υπεύθυνο του δικτυακού κόμβου της Ελληνικής Προε¬ 
δρίας, με επιστημονική κατάρτιση ή εμπειρία σε θέματα 
ευρωπαϊκής ολοκλήρωσης και γνώσεις ή εμπειρία στη 
λειτουργία ιστοσελίδας στο Διαδίκτυο. 

Το έργο του υπευθύνου δικτυακού κόμβου θα συνίστα- 
ται: 

α) Στην επιμέλεια, στον έλεγχο και στη διεύθυνση σύ¬ 
νταξης του περιεχομένου του δικτυακού κόμβου της Ελ¬ 
ληνικής Προεδρίας καθώς και στη μέριμνα για την καλή 
λειτουργία και γρήγορη και αποτελεσματική τροφοδότη¬ 
σή του. 

β) Στη συνεργασία με την εταιρεία ανάδοχο καθώς και 
με την επιτροπή παρακολούθησης και παραλαβής του έρ¬ 
γου «Δημιουργία και τροφοδοσία ιστοσελίδας για τις ερ¬ 
γασίες της ελληνικής προεδρίας του Συμβουλίου της Ευ¬ 
ρωπαϊκής Ένωσης». 

γ) Στο συντονισμό και στη συνεργασία με στελέχη και 
εκπροσώπους των Οργάνων της Ευρωπαϊκής Ένωσης, 
της Μόνιμης Αντιπροσωπείας της Ελλάδας στην Ε.Ε., κα¬ 
θώς και των εμπλεκομένων Υπουργείων και υπηρεσιών 
του Δημόσιου και ευρύτερου Δημόσιου Τομέα στην Ελ¬ 
λάδα για την έγκαιρη, τακτή και αξιόπιστη τροφοδότηση 
του δικτυακού κόμβου. 

δ) Στη συνεργασία με τον Σύμβουλο Τεχνικής Υποστή¬ 
ριξης Έργων Πληροφορικής του Υπουργείου Εξωτερι¬ 
κών για τα θέματα που αφορούν στον δικτυακό κόμβο της 
Ελληνικής Προεδρίας. 

ε) Στη συνεργασία με τους όλους τους εμπλεκόμενους 
στη δημιουργία και λειτουργία της ιστοσελίδας καθώς και 
με όσους ασχολούνται με θέματα επικοινωνίας και ενημέ¬ 
ρωσης των διοργανώσεων της Ελληνικής Προεδρίας. 

Η συνολική αμοιβή για το έργο που θα επιτελέσει ο 
υπεύθυνος του δικτυακού κόμβου καθορίζεται στο ποσό 
των 38.500 ευρώ, πλέον ΦΠΑ, για παροχή έργου διάρκει¬ 
ας έντεκα (11) μηνών. Η αμοιβή θα καταβάλλεται τμημα¬ 
τικά ανάλογα μετην πρόοδοτου έργου. 

3. Δέκα (10) συμβάσεις μίσθωσης έργου σε δέκα (10) 
άτομα, στελέχη με προγενέστερη εμπειρία στη διαχείρι¬ 
ση προγραμμάτων ή με εμπειρία σε ευρωπαϊκά προγράμ¬ 
ματα ή σε οργανωτικά θέματα. 

Το έργο των δέκα στελεχών θα συνίσταται: 

α) Στην εκτέλεση, παρακολούθηση, διαχείριση και υπο¬ 
στήριξη των εργασιών που τους ανατίθενται από τον 
Προϊστάμενο του Γ ραφείου Ελληνικής Προεδρίας, από 
τα στελέχη υψηλής ευθύνης και τον υπεύθυνο του Δι- 
κτυακού κόμβου της Προεδρίας. 

β) Στη συνεργασία με τα στελέχη των αρμοδίων Διευ- 
θύνσεωντου Υπουργείου Εξωτερικών και τους εκπροσώ¬ 
πους των φορέων του Δημοσίου και του ευρύτερου Δη¬ 


μοσίου τομέα και των λοιπών εμπλεκομένων φορέων σε 
θέματα διοργάνωσης και διεξαγωγής της Προεδρίας. 

γ) Στην παρακολούθηση και υποστήριξη των κάθε εί¬ 
δους διοργανώσεων της Προεδρίας στην Ελλάδα (ασφά¬ 
λεια, μεταφορές, εθιμοτυπία, ιατρικές υπηρεσίες κ.λπ.). 

Η συνολική αμοιβή για το έργο που θα επιτελέσει καθέ¬ 
να από τα στελέχη καθορίζεται για τη μίαεκτων δέκα συμ¬ 
βάσεων στο ποσό των 26.000 ευρώ, πλέον ΦΠΑ, για πα¬ 
ροχή έργου διάρκειας δεκατριών (13) μηνών, γιατις πέντε 
εκ των δέκα συμβάσεων στο ποσό των 22.000 ευρώ, πλέ¬ 
ον ΦΠΑ,για παροχή έργου διάρκειας έντεκα (11) μηνών 
και για τις τέσσερις έκτων δέκα συμβάσεων στο ποσό των 
20.000 ευρώ, πλέον ΦΠΑ, για παροχή έργου διάρκειας δέ¬ 
κα (10) μηνών. Η αμοιβή θα καταβάλλεται τμηματικά ανά¬ 
λογα με την πρόοδο του έργου. 

4. Τέσσερις (4) συμβάσεις μίσθωσης έργου σε τέσσερα 
(4) άτομα, συνεργάτες επικοινωνίας - ενημέρωσης με 
εμπειρία στη χάραξη και εφαρμογή επικοινωνιακής στρα¬ 
τηγικής και στην παρακολούθηση και ανάλυση δημοσιευ¬ 
μάτων του ηλεκτρονικού και έντυπου τύπου. 

Το έργο των συνεργατών επικοινωνίας - ενημέρωσης 
συνίσταται: 

α) Στο σχεδίασμά, στην παραγωγή στην εισήγηση και 
στη διαχείριση όλων των απαραίτητων ενεργειών προβο¬ 
λής και επικοινωνίας των διοργανώσεων του Υπουργείου 
Εξωτερικών των σχετικών με την Προεδρία της ΕΈ. 
(εφαρμογές σήματος, παραγωγή υλικού, εκδόσεις, ΙπΙθγ- 
ΙΊθΐ). 

β) Στην επεξεργασία των κειμένων, φωτογραφιών και 
κάθε είδους υλικού που θα ενσωματώνεται στην ιστοσε¬ 
λίδα. 

γ) Στη συνεργασία με τον υπεύθυνο του δικτυακού κόμ¬ 
βου της Ελληνικής Προεδρίας. 

Η συνολική αμοιβή για το έργο που θα επιτελέσει καθέ¬ 
νας από τους συνεργάτες επικοινωνίας καθορίζεται στο 
ποσό των 16.250 ευρώ, πλέον ΦΠΑ, για παροχή έργου 
διάρκειας δεκατριών (13) μηνών. Η αμοιβή θα καταβάλ¬ 
λεται τμηματικά ανάλογα με την πρόοδο του έργου. 

5. Μία (1) σύμβαση μίσθωσης έργου σε ένα (1) άτομο, 
νομικό συνεργάτη με ειδίκευση ή εμπειρία σε θέματα δη¬ 
μόσιου διοικητικού δικαίου. 

Το έργο του νομικού συνεργάτη θα συνίσταται: 

α) Στη νομική υποστήριξη των εργασιών του Γ ραφείου 
της Ελληνικής Προεδρίας και στην αντιμετώπιση των πά- 
σης φύσεως νομικών θεμάτων που τυχόν ανακύπτουν. 

β) Στη νομική επεξεργασία των σχεδίων συμβάσεων και 
στην παρακολούθηση εκτέλεσης των πάσης φύσεως 
συμβάσεων που συνάπτονται από το Υπουργείο Εξωτερι¬ 
κών για την αντιμετώπιση των αναγκών που προκύπτουν 
από την ανάληψη της Προεδρίας της Ευρωπαϊκής Ένω¬ 
σης. 

γ) Στην παροχή νομικών συμβουλών, προφορικώς ή εγ- 
γράφως, προς τον Προϊστάμενο και τα στελέχη υψηλής 
ευθύνης του Γ ραφείου Ελληνικής Προεδρίας. 

Η συνολική αμοιβή για το έργο που θα επιτελέσει ο νο¬ 
μικός συνεργάτης καθορίζεται στο ποσό των 25.000 ευ¬ 
ρώ, πλέον ΦΠΑ, για παροχή έργου διάρκειας δέκα (10) 
μηνών. Η αμοιβή θα καταβάλλεται τμηματικά ανάλογα με 
την πρόοδο του έργου. 

6. Μία (1) σύμβαση μίσθωσης έργου σε ένα (1) άτομο με 
εμπειρία σε διαχείριση κόμβων, ασφάλειας και λειτουρ¬ 
γίας δικτύων ΤΟΡ/ΙΡ και αποδεδειγμένη γνώση των τε¬ 
χνολογιών: ΜίοΓοεοίί ννίπάοννε ΝΤ4, 2002, 3ΕΙΝ 50ΕΑΒΙ3 

8.Χ και γνώση συσκευών δικτύωσης 51800, ΗΤΜΙ, 
ϋΗΤΜΙ. (ϋΑ\/Α 50ΒΙΡΤ), ΑοΙίνθ δθΐΛ/ΘΓ Ρ30Θ5 (Α5Ρ), ϋβνβ 
861-νθΓ Ρ39Θ5 (ύδΡ), 50Ι_. 

Το έργο του ατόμου αυτού θα συνίσταται στην τεχνική 
υποστήριξη του δικτυακού κόμβου της Προεδρίας (πα¬ 
ρακολούθηση του χρονοδιαγράμματος υλοποίησης του 
έργου απότονΑνάδοχο και συνεχής παρακολούθηση του 
δικτυακού κόμβου για την εξασφάλιση της ομαλής, αδιά¬ 
λειπτης και ασφαλούς λειτουργίας του) και στη συνεργα¬ 
σία με τον υπεύθυνο του δικτυακού κόμβου και με την 
εταιρεία ανάδοχο καθώς και με την επιτροπή παρακολού¬ 
θησης και παραλαβής του έργου: «Δημιουργία και τρο¬ 
φοδοσία ιστοσελίδας για τις εργασίες της ελληνικής προ¬ 
εδρίας του Συμβουλίου της Ευρωπαϊκής Ένωσης». 

Η συνολική αμοιβή για το έργο που θα επιτελέσει το 
άτομο αυτό καθορίζεται στο ποσό των 33.000 ευρώ, πλέ¬ 
ον ΦΠΑ, για παροχή έργου διάρκειας δώδεκα (12) μηνών. 
Η αμοιβή θα καταβάλλεται τμηματικά ανάλογα με την 
πρόοδο του έργου. 

7. Μία (1) σύμβαση μίσθωσης έργου σε ένα (1) άτομο, με 
γνώσεις ή εμπειρία σε θέματα κοινοτικής ολοκλήρωσης, 
με πτυχίο ανώτατης σχολής, άριστη γνώση τουλάχιστον 
της αγγλικής γλώσσας και καλή γνώση χρήσης εφαρμο¬ 
γών Η/Υ, για την επιστημονική και διοικητική υποστήριξη 
της ιστοσελίδας του Γραφείου Ελληνικής Προεδρίας. 

Το έργο του ατόμου αυτού θα συνίσταται στην παροχή 
ολοκληρωμένης επιστημονικής και διοικητικής υποστήρι¬ 
ξης προς τον υπεύθυνο του Δικτυακού κόμβου του Γ ρα¬ 
φείου Ελληνικής Προεδρίας. 

Η συνολική αμοιβή για το έργο που θα επιτελέσει το 
άτομο αυτό καθορίζεται στο ποσό των 17.000 ευρώ, πλέ¬ 
ον ΦΠΑ, για παροχή έργου διάρκειας έντεκα (11) μηνών. 
Η αμοιβή θα καταβάλλεται τμηματικά ανάλογα με την 
πρόοδο του έργου. 

8. Δέκα (10) συμβάσεις μίσθωσης έργου σε δέκα (10) 
άτομα, με εμπειρία στη διοικητική ή/και γραμματειακή 
ή/και λογιστική υποστήριξη και στην διεκπεραίωση βοη¬ 
θητικών εργασιών γραφείου καθώς και άριστη γνώση 
τουλάχιστον μίας ευρωπαϊκής γλώσσας και χειρισμού 
Η/Υ (\Λ/θΓά I και II, ΕχοθΙ, και ΙηΐθπίθΙ). 

Το έργο των επτά έκτων δέκα παραπάνω ατόμων θα συ- 
νίσταται: 

α) Στην παροχή ολοκληρωμένης γραμματειακής ή/και 
διοικητικής υποστήριξης προς τον Προϊστάμενο και τα 
λοιπά στελέχη του Γ ραφείου Προεδρίας. 

β) Στην παροχή οργανωτικής-λογιστικής υποστήριξης 
των δαπανών του Γραφείου Ελληνικής Προεδρίας. 

Το έργο των τριών εκ των δέκα παραπάνω ατόμων θα 
συνίσταται: 

γ) Στη διεκπεραίωση των βοηθητικών εργασιών και στη 
μέριμνα για την άρτια οργάνωση και λειτουργία του Γ ρα¬ 
φείου Ελληνικής Προεδρίας. 

Η συνολική αμοιβή για το έργο που θα επιτελέσει το κα¬ 
θένα από τα ως άνω άτομα καθορίζεται για τις πρώτες 
επτά έκτων δέκα προαναφερόμενων συμβάσεων στο πο¬ 
σό των 14.300 ευρώ, πλέον ΦΠΑ, για παροχή έργου διάρ¬ 
κειας έντεκα (11) μηνών και για τις τρεις εκ των δέκα προ- 
αναφερομένων συμβάσεων στο ποσό των 11.000 ευρώ, 
πλέον ΦΠΑ, για παροχή έργου διάρκειας έντεκα(11) μη¬ 
νών. Η αμοιβή θα καταβάλλεται τμηματικά ανάλογα με 
τηνπρόοδο του έργου. 

9. Δύο (2) συμβάσεις μίσθωσης έργου σε δύο (2) άτομα, 
με επαγγελματική εμπειρία στη μετάφραση κειμένων και 


άριστη γνώση της αγγλικής ή/και της γαλλικής ή γερμανι¬ 
κής γλώσσας. 

Τ ο έργο των μεταφραστών θα συνίσταται στη μετάφρα¬ 
ση των κειμένων που τους ανατίθενται. 

Η συνολική αμοιβή για το έργο που θα επιτελέσει ο κα¬ 
θένας από τους μεταφραστές καθορίζεται στο ποσό των 
25.000 ευρώ, πλέον ΦΠΑ, γιαπαροχή έργου διάρκειας δέ¬ 
κα (10) μηνών. Η αμοιβή θα καταβάλλεται τμηματικά ανά¬ 
λογα με την πρόοδο του έργου. 

10. Δεκαπέντε (15) συμβάσεις μίσθωσης έργου σε δε¬ 
καπέντε (15) άτομα, συνδέσμους επικοινωνίας, με πολύ 
καλή γνώση της αγγλικής και μίας τουλάχιστον, επιπλέον 
της ελληνικής, ευρωπαϊκής γλώσσας. 

Το έργο των δεκαπέντε αυτών ατόμων θα συνίσταται 
στην παροχή συνοδείας, διευκόλυνσης, υποστήριξης, 
διαμεσολάβησης και επικοινωνίας των επικεφαλής των 
αντιπροσωπειών των κρατών μελών και των υποψηφίων 
προς ένταξη χωρών καθώς και των αξιωματούχων των 
διαφόρων κοινοτικών Οργάνων και Οργανισμών με το 
Γ ραφείο Ελληνικής Προεδρίας, τα Υπουργεία καιτις Πρε¬ 
σβείες κατά τις συναντήσεις που θα οργανωθούν στην 
Ελλάδα σε επίπεδο Πρωθυπουργών ή Υπουργών στο 
πλαίσιο της Προεδρίας του Συμβουλίου της Ευρωπαϊκής 
Ένωσης. 

Η συνολική αμοιβή για το έργο που θα επιτελέσει το κα¬ 
θένα από τα ως άνω άτομα, καθορίζεται στο ποσό των 
9.000 ευρώ, πλέον ΦΠΑ, για παροχή έργου διάρκειας 
οκτώ (8) μηνών. Η αμοιβή θα καταβάλλεται τμηματικά 
ανάλογα με την πρόοδο του έργου. 

11. Δύο (2) συμβάσεις μίσθωσης έργου σε δύο (2) άτο¬ 
μα, με εξειδικευμένες γνώσεις ή εμπειρία σε θέματα προ¬ 
στασίας πνευ ματικών δικαιωμάτων και κοινωνίας της πλη¬ 
ροφορίας. 

Το έργο των δύο ατόμων θα συνίσταται στην κάλυψη 
των αναγκών στους τομείς προστασίας πνευματικών δι¬ 
καιωμάτων και κοινωνίας της πληροφορίας και θα παρέ¬ 
χεται στη Μόνιμη Αντιπροσωπεία Γενεύης. 

Η συνολική αμοιβή για το έργο που θα επιτελέσει το κα¬ 
θένα από τα ως άνω άτομα, καθορίζεται στο ποσό των 
60.000 ευρώ, πλέον ΦΠΑ, γιαπαροχή έργου διάρκειας δέ- 
κα(10) μηνών. Η αμοιβή θα καταβάλλεται τμηματικά ανά¬ 
λογα με την πρόοδο του έργου. 

12. Μία (1) σύμβαση μίσθωσης έργου σε ένα (1) άτομο, 
με γνώσεις και εμπειρία σε θέματα ασύλου και μετανά¬ 
στευσης. 

Το έργο του ατόμου αυτού θα συνίσταται στην παροχή 
επιστημονικής υποστήριξης προς την Γ4 Διεύθυνση Δι¬ 
καιοσύνης, Εσωτερικών Υποθέσεων και δοάθηρθπ του 
Υπουργείου Εξωτερικών σε θέματα ασύλου και μετανά¬ 
στευσης. 

Η συνολική αμοιβή για το έργο που θα επιτελέσει το 
άτομο αυτό καθορίζεται στο ποσό των 25.000 ευρώ, πλέ¬ 
ον ΦΠΑ, για παροχή έργου διάρκειας δέκα (10) μηνών. Η 
αμοιβή θα καταβάλλεται τμηματικά ανάλογα με την πρό¬ 
οδο του έργου. 

13. Μία (1) σύμβαση μίσθωσης έργου σε ένα (1) άτομο, 
νομικό συνεργάτη με ειδίκευση ή εμπειρία σε θέματα δη¬ 
μοσίου διεθνούς δικαίου ή ευρωπαϊκού κοινοτικού δικαίου. 

Το έργο του νομικού συνεργάτη θα συνίσταται στην 
υποστήριξη της Μόνιμης Αντιπροσωπείας της Ελλάδος 
στην Ευρωπαϊκή Ένωση (ΜΑΕΕ) για τη συμμετοχή της 
στις εργασίες σύνταξης της Συνθήκης Προσχώρησης 
των υποψηφίων προς ένταξη χωρών. 

Η συνολική αμοιβή για το έργο που θα επιτελέσει ο νο¬ 
μικός συνεργάτης καθορίζεται στο ποσό των 42.000 ευ¬ 
ρώ, πλέον ΦΠΑ, για παροχή έργου διάρκειας επτά (7) μη¬ 
νών. Η αμοιβή θα καταβάλλεται τμηματικά ανάλογα με 
την πρόοδο του έργου. 

14. Δώδεκα (12) συμβάσεις μίσθωσης έργου σε δώδεκα 
(12) άτομα, με απολυτήριο τουλάχιστον μέσης εκπαίδευ¬ 
σης και εμπειρία στη διοικητική ή / και γραμματειακή υπο¬ 
στήριξη και στην διεκπεραίωση βοηθητικών εργασιών 
γραφείου ή/ και προϋπηρεσία στη διοργάνωση διεθνών 
εκδηλώσεων καθώς και άριστη γνώση της ελληνικής 
γλώσσας, πολύ καλή γνώση μίας τουλάχιστον γλώσσας 
εργασίας της Ευρωπαϊκής Ένωσης και άριστη γνώση 
εφαρμογών Η/Υ (\Λ/οιτΙ I και II, ΕχοθΙ, και ΙπΙθγπθΙ). 

Το έργο των παραπάνω ατόμων θα συνίσταται στην πα¬ 
ροχή γραμματειακής ή/και διοικητικής υποστήριξης. 

Από τα παραπάνω άτομα: 

α) Έξι (6)άτομα θα παρέχουν έργο στη Μόνιμη Αντιπρο¬ 
σωπεία στην Ευρωπαϊκή Ένωση (ΜΑΕΕ) στις Βρυξέλλες. 

β) Πέντε (5) άτομα θα παρέχουν έργο στη Μόνιμη Αντι¬ 
προσωπεία (ΜΑ) ΟΗΕ στη Νέα Υόρκη. 

γ) Ένα (Ι)άτομο στη Μόνιμη Αντιπροσωπεία (ΜΑ) σε 
Διεθνείς Οργανισμούς στη Γενεύη. 

Η συνολική αμοιβή για το έργο που θα επιτελέσει το κα¬ 
θένα από τα ως άνω άτομα καθορίζεται στο ποσό των 
17.600 ευρώ, πλέον ΦΠΑ, για παροχή έργου διάρκειας 
οκτώ(8) μηνών. Η αμοιβή θα καταβάλλεται τμηματικά 
ανάλογα με την πρόοδο του έργου. 

Ο προϊστάμενος του Γ ραφείου Ελληνικής Προεδρίας, 
ως αρμόδιος για την παρακολούθηση του έργου που πα¬ 
ρέχεται στο Γραφείο Ελληνικής Προεδρίας δυνάμει των 


παραπάνω συμβάσεων, εισηγείται στον Γενικό Γραμμα¬ 
τέα Ευρωπαϊκών Υποθέσεων του Υπουργείου Εξωτερι¬ 
κών την καταβολή της αμοιβής των αναδοχών ανάλογα με 
την πρόοδο του έργου, την τυχόν ανάγκη τροποποίησης 
ή παράτασης του έργου καθώς και την οριστική παραλα¬ 
βή αυτού. Όμοιες εισηγήσεις υποβάλλουν και οι προϊ¬ 
στάμενοι των λοιπών υπηρεσιακών μονάδων στις οποίες 
παρέχουν έργο οι παραπάνω ανάδοχοι. 

Τόπος εκτέλεσης του έργου όλων των παραπάνω συμ¬ 
βάσεων ορίζεται κυρίως το Υπουργείο Εξωτερικών, οι 
Μόνιμες Αντιπροσωπείες του στις Βρυξέλλες, τη Νέα 
Υόρκη και τη Γενεύη και δευτερευόντως οι τόποι που συν¬ 
δέονται με τις λοιπές διοργανώσεις του Γ ραφείου Ελλη¬ 
νικής Προεδρίας εντός και εκτός Ελλάδος. 

Η συνολική δαπάνη που θα προκληθεί από τις ανωτέρω 
αναθέσεις μισθώσεων έργου για το έτος 2002 θα ανέλθει 
στο ποσό των 896.825 ευρώ και θα καλυφθεί από την εγ¬ 
γεγραμμένη πίστωση του προϋπολογισμού του Υπουρ¬ 
γείου Εξωτερικών(Φορέας 110-ΚΑΕ 5116) και για το οικο¬ 
νομικό έτος 2003 στο ποσό των 554.339 ευρώ και θα κα¬ 
λυφθεί από την πίστωση του προϋπολογισμού του 
Υπουργείου Εξωτερικώνπου έχει ζητηθεί και θα εγγράφει 
σ’ αυτόν στο Φορέα 110/ΚΑΕ 5116. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιουλίου 2002 

